Kuba kaprimulgo

Kuba kaprimulgo (Antrostomus cubanensis) aŭ foje Grandantila kaprimulgo, estas noktula specio de kaprimulgoj de la genro Antrostomus kun 11 aliaj specioj. Ĝi troviĝas kiel endemio nur en Kubo. 

Taksonomio kaj sistematiko
La Kuba kaprimulgo estis dekomence priskribita kiel Antrostomus cubanensis; tiu genro estis poste enmetita en la genron Caprimulgus kaj poste restarigita kiel aparta genro. La International Ornithological Committee (IOC), la veko de BirdLife International nome Handbook of the Birds of the World (HBW), kaj la Clements taksonomio konsideras ĝin kiel specio. Laŭ ili la Kuba kaprimulgo havas du subspeciojn, nome la nomiga A. c. cubanensis kaj A. c. insulaepinorum. La American Ornithological Society (AOS) konsideras tiuj du subspeciojn kaj la Hispaniolan kaprimulgon kiel subspecio de Grandantila kaprimulgo, iama specio nun jam disigita en la du specioj.Weber, D. (2020). Greater Antillean Nightjar (Antrostomus cubanensis), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA. https://doi.org/10.2173/bow.granig1.01 retrieved October 15, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Disponebla ĉe:  [.xls zipped 1 MB] Alirita la 27an de Majo, 2021Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022

Aspekto
La subspecio de la kuba kaprimulgo A. c. cubanensis estas 25 ĝis 29,5 cm longa. Maskloj pezas ĉirkaŭ 76 g kaj inoj 70 g. Iliaj supraj partoj estas malhelbrunaj, makulecaj per grizeca flavbruna, palflava kaj grizeca bruna. La vosto estas bruna kaj la tri eksteraj paroj de plumoj havas pintojn blankajn (ĉe masklo) aŭ flavbrunajn (ĉe ino). La plej interna paro havas grizecajn brunajn ĉevronojn. La flugiloj estas brunaj kun punktoj, strioj kaj makulecaj pli helaj nuancoj. La vizaĝo estas flavbruna kun malhelbrunaj makuloj, la mentono kaj gorĝo malhelbrunaj kun cinamomakuloj, la brusto malhelbruna kun grandaj punktoj kaj pli malgrandaj makuloj de flavbruneca blanko, kaj la ventro kaj flankoj malhelbrunaj kun grizaj makuloj. A. c. insulaepinorum estas pli malgranda, multe pli malhela, kaj havas pli mallongan voston.

Distribuado kaj habitato
La nomiga subspecio de kuba kaprimulgo troviĝas sur la ĉefa insulo Kubo kaj plejparto de la malgrandaj apudaj insuloj de la insularo. A. c. insulaepinorum troviĝas nur sur Isla de la Juventud ("Insulo de la Junularo", antaŭe Insulo de Pinoj). Ili loĝas en pejzaĝoj priskribitaj de diversaj aŭtoroj kiel "densa veprejo", "malferma arbaro kaj la randoj de marĉoj", kaj "sufiĉe densa arbaro".

Kutimaro
Manĝado
La Kuba kaprimulgo estas krepuskula kaj noktula. Ĝiaj predaĵoj estas insektoj, kiujn ĝi kaptas dumfluge, kvankam ĉu tio okazas dum kontinua flugo aŭ per saltatakoj de ripozejo aŭ de la grundo, oni ne scias..

Reproduktado
La Kuba kaprimulgo reproduktiĝas inter marto kaj julio. La kutima ovodemetado de du ovoj estas rekte metita sur la teron sen nesto. Oni kredas, ke ambaŭ seksoj kovas la ovojn.

Voĉo
La kanto de la kuba kaprimulgo estas "sufiĉe raŭka, zuma krio de unu silabo; la tonalto altiĝas kaj malaltiĝas, kun ĝenerala falo de tonalto".

Statuso
La IUCN taksis la Kuban kaprimulgon kiel Malplej Zorgigan. Kvankam ĝia populacio estas nekonata, oni kredas, ke ĝi malpliiĝas. Neniu tuja minaco estis identigita. Tamen, "detruo de vivejo sendube influos ĉi tiun specion, kaj ankaŭ enkondukitaj predantoj estas ebla minaco."

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Kubo